SA wapenbedryf kan duur betaal vir twis oor Jemen-oorlogstuig
As daar in 'n kritieke hofsaak binnekort vir 'n tweede keer teen hulle beslis word, kan dit die einde vir wapenvervaardigers in Suid-Afrika beteken. Hoe het dit gebeur dat die departement van verdediging sy lewensaar in dié posisie laat beland het? ERIKA GIBSON doen verslag.
Artikel 5 van 40
DIS veral vervaardigers wat wapentuig en tegnologie na Saoedi-Arabië en die Verenigde Arabiese Emirate (VAE) uitvoer, wat onder skoot is.
Die betrokke hofsaak is aanhangig gemaak deur die organisasie Open Secrets (https://www.opensecrets.org.za/), wat hom daarvoor bewillig om groot instansies tot verantwoording te dwing, en die Southern Africa Litigation Centre (SALC) wat menseregtevergrype help vervolg.
Open Secrets het vroeër vanjaar onthul dat 'n paneel van kundiges van die Verenigde Nasies (VN) wat menseregtevergrype in die oorlog in Jemen ondersoek, vermoed dat Suid-Afrikaanse wapentuig in dié oorlog gebruik is of steeds word...